ஆகஸ்ட் 23ம் தேதி, கனடிய 1வது ஆர்மிக்கு கால்வாய்க் கரையை மீட்க உத்தரவிடப்பட்டது. நார்மாண்டியில் இடையறாது நடைபெற்றிருந்த சண்டையால் ஜெர்மானியப் படைகள் பெரிதும் பலவீனப்பட்டிருந்தன. எனவே முதலில் கனடியப் படைகளின் முன்னேற்றதை அவை எதிர்க்கவில்லை. மெதுவாக பெல்ஜியத்தை நோக்கி பின்வாங்கத் தொடங்கின. ஆகஸ்ட் இறுதி வாரத்தில் ஜெர்மானிய 15வது ஆர்மியை செய்ன் ஆற்றுக்கும் ஆங்கிலக் கால்வாய்க்கும் இடையே சுற்றி வளைக்க நேசநாட்டுப் படைகள் முயன்றன. ஆனால் அப்படை சுதாரித்து ஆற்றைக் கடந்து தப்பி விட்டது. ஆகஸ்ட் 31ல் நேசநாட்டுப் படைகள் செய்ன் ஆற்றைக் கடந்து செப்டம்பர் 1ம் தேதி <MASK> துறைமுகத்தை அடைந்தன. அதனை நேரடியாகத் தாக்குவதற்கான ஆயத்தங்களைத் தொடங்கின. ஆனால் டியப்பிலிருந்த ஜெர்மானியப் படைகள் எந்த எதிர்ப்பும் காட்டாமல் நகரைக் காலி செய்து விட்டு பின்வாங்கின. டியப் நகரம் எதிர்ப்பின்றி நேச நாடுகள் வசமானது.
கால்வாய்க் கடற்கரையை விடுவித்தல்
ஆண்ட்வெர்ப் இங்கிலாந்தின் டோவர் டியப்